SAN FERNANDO CITY, La Union - Sapsapulen pay laeng dagiti otoridad ti maysa nga empleado ti funeraria a nangpaltog iti katrabahona idiay ili ti Bauang, La Union.
Nabigbig ti suspek a ni Jun Daray alyas Jun Sequierra, 46-anyos ken tubo iti Bangued, Abra.
Maibasar iti salaysay ti biktima a ni Joven Millares, 43-anyos, simmangpet daytoy iti maysa a funeraria idiay Brgy. Quinavite tapno agtrabaho iti oras nga alas-12:38 iti parbangon.
Nupay kasta, kellaat lattan a pinaltugan isuna ni Daray ket natamaan ti kanawan a luppo daytoy.
Kalpasan ti insidente ket dagus a naglibas ni Daray ken nagturong iti saan pay a masinunuo a direksyon.
Nangisayangkat metten iti manhunt operation dagiti kameng ti Bauang Municipal Police Station ngem agingga iti agdama ket awan pay laeng ti pamalatpatanda iti naglemmengan ti suspek.
ilo_Latn ilo_Latn ilo_Latn ilo_Latn ilo_Latn ilo_Latn